કમાણી મુજબ ભારતની સૌથી સફળ ફિલ્મ બની ચૂકેલી ‘બાહુબલિ-૨’ માટે અગાઉ અનેક સ્ટાર્સને ઓફર કરાઇ હતી, પરંતુ તે લોકોએ આ ફિલ્મના રોલમાં રસ દાખવ્યો ન હતો. એક જાણીતા ન્યૂઝપેપરના રિપોર્ટ મુજબ રાજામૌલિએ પહેલાં આ ફિલ્મ ઋત્વિક રોશનને લઇ હિંદીમાં બનાવવાનો વિચાર કર્યો હતો. તેમનું પ્લાનિંગ હતું કે આ ફિલ્મને ત્યારબાદ બીજી ભાષાઓમાં ડબ કરવામાં આવે, જ્યારે ઋત્વિક રોશને ફિલ્મમાં કામ કરવાનો ઇનકાર કરી દીધો હતો અને તેમાં પ્રભાસને લેવામાં આવ્યો, જોકે રાણા દગ્ગુબાટીએ ટ્વિટ કરીને કહ્યું હતું કે ‘બાહુબલિ’ના રોલ માટે પ્રભાસ સ્ક્રિપ્ટ સ્ટેજથી જ હતો. ત્યારબાદ ભલ્લાલદેવનો રોલ પસંદ કરાયો હતો.